Reversi in C# - CodeProject 10.47 Million members (52,907 online) CodeProject::Workspaces
Last Visit: 31-Dec-99 18:00 Last Update: 15-Mar-14 0:30Refresh1 Gauteng-vrou verdrink tydens Suidkus-vakansie | Maroela Media
ŉ Vakansieganger het Woensdag in die see by die KwaZulu-Natalse Suidkus verdrink.
Chris Botha, woordvoerder van Netcare 911, het gesê paramedici is na die toneel by Manabastrand ontbied nadat lewensredders ŉ vrou uit die see getrek het. Die vrou, wat glo van Vanderbijlpark afkomstig is en met vakansie was, het op die strand gelê en geen reaksie getoon nie.
Paramedici het dadelik mond-tot-mond-asemhaling toegepas in ŉ poging om die vrou by te bring. Volgens Botha is die vrou later ook op ŉ handventilator geplaas, maar dit was tevergeefs. Sy is op die toneel dood verklaar.
Sondag het ŉ toeris van Rusland in Durban verdrink nadat hy by Noordstrand gaan swem en in die moeilikheid beland het. Slegs twee dae vantevore het ŉ pasgetroude paartjie van Ierland wat in Suid-Afrika op hul wittebrood was in die see by Plettenbergbaai verdrink.
En twee tieners het verdrink by uShaka in Durban op die 20ste van hierdie maand.
My innige simpatie aan die familie lede. My man het ook 9 jaar terug by Manabastrand verdrink.